Diari Oficial de la Generalitat Valenciana


Sumari del DOGV 5869, del 14-10-2008 (2008/11825)

RESOLUCIÓ de 30 de juliol de 2008, de la Direcció Territorial d'Alacant de la Conselleria de Medi Ambient, Aigua, Urbanisme i Habitatge, per la qual es resol favorablement la sol·licitud d'autorització ambiental integrada per a l'activitat de producció termoelèctrica al terme municipal de Crevillent.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5869

Data del DOGV
:   14-10-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/11722


Data del document
:   30-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Crevillent
    * empresa privada
    * energia tèrmica

RESOLUCIÓ de 30 de juliol de 2008, de la Direcció Territorial d'Alacant de la Conselleria de Medi Ambient, Aigua, Urbanisme i Habitatge, per la qual es resol favorablement la sol·licitud d'autorització ambiental integrada per a l'activitat de producció termoelèctrica al terme municipal de Crevillent. [2008/11801]  
Vistos els documents que es troben en l'expedient 310-08/AAI/CV instruït a instàncies de l'empresa Cogeneración Crevillentina, AIE a fi d'obtenir l'autorització ambiental integrada (AAI) per a una indústria de producció termoelèctrica a partir de fueloil i gasoil, s'emet aquesta resolució de conformitat amb els següents  
Antecedents de fet  
Primer. Amb data 27 d'octubre de 2006, Manuel Pons Alfonso, en nom de la mercantil Cogeneración Crevillentina, AIE, amb CIF G-53201505 i domicili al carrer Costera de les Pedres, s/n, de Crevillent (Alacant), presenta en el Registre de la Direcció Territorial de Territori i Habitatge d'Alacant una sol·licitud d'autorització ambiental integrada per a una indústria de producció d'energia termoelèctrica, inclosa en l'annex II, grup 3.1. de la Llei 2/2006, de 5 de maig, de prevenció de la contaminació i qualitat ambiental.  
Segon. El 27 de desembre de 2006 i 6 de febrer de 2007 s'envien oficis de requeriments al titular perquè aporte la documentació necessària per a la tramitació de l'expedient, que és esmenada el 16 de febrer de 2007.  
Tercer. Amb data 21 de març de 2007, es van sol·licitar els informes de suficiència de documentació als organismes següents:  
- Servei de Residus Urbans   
- Àrea d'Avaluació Ambiental  
- Servei de Protecció de l'Ambient Atmosfèric  
- Servei de Residus Industrials  
- Ajuntament de Crevillent  
Quart. Amb data 12 d'abril de 2007 es rep resposta de l'Ajuntament de Crevillent, que indica que la documentació aportada és suficient.  
Cinqué. Amb data 4 de maig de 2007 es rep resposta del Servei de Residus Urbans, que indica que cal aportar documentació complementària més detallada.  
El 10 de maig de 2007 es requereix al titular perquè aporte la documentació necessària per a la tramitació de l'expedient en relació amb la documentació sol·licitada pel Servei de Residus Urbans, a la qual cosa respon la mercantil amb data 29 de maig de 2007, que sol·licita que se li indique per escrit, amb detall, quin ha de ser el contingut de la documentació sol·licitada.   
El 5 de juny de 2007 se sol·licita al Servei de Residus Urbà l'aclariment respecte a quin tipus d'informació complementària ha de presentar la mercantil i s'adjunta l'escrit presentat per aquesta en data 29 de maig de 2007.  
Sisé. Amb data 5 de juny de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (DOCV núm. 5527).   
Durant aquest període no es presenten al·legacions al projecte, ni a aquesta Conselleria ni a l'Ajuntament de Crevillent. En l'expedient consta el certificat de la informació pública.  
Seté. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Amb data 9 d'agost de 2007, es van sol·licitar els informes finals als organismes següents:  
- Servei de Residus Urbans   
- Àrea d'Avaluació Ambiental  
- Servei de Protecció de l'Ambient Atmosfèric  
- Servei de Residus Industrials  
- Ajuntament de Crevillent  
Vuité. Amb data 27 de setembre de 2007 es rep l'informe favorable de l'Ajuntament de Crevillent.  
Nové. Amb data 10 de desembre de 2007 es reitera la sol·licitud d'informes finals als organismes següents:  
- Àrea d'Avaluació Ambiental  
- Àrea de Residus (Servei de Residus Industrials i Servei de Residus Urbans).  
- Servei de Protecció de l'Ambient Atmosfèric.  
Deu. Amb data 7 de gener de 2008 es rep un informe qualitatiu del Servei de Residus Industrials, en el qual indica que la documentació rebuda s'estima insuficient ja que el projecte bàsic no preveu la informació establida en l'annex del Decret 40/2004.  
El 9 de gener de 2008 es remet la documentació aportada per la mercantil interessada per a l'emissió de l'informe qualitatiu.  
Onze. Amb data 18 de gener de 2008 es remet per tercera vegada, via fax, al Servei de Residus Urbans l'escrit d'aclariment definit en l'antecedent de fet cinqué, sense haver-se rebut cap resposta fins avui.  
Dotze. Amb data 8 de març de 2008 es rep un informe del Servei de Protecció de l'Ambient Atmosfèric, en el qual s'indica que després de l'avaluació i valoració, des del punt de vista de la contaminació acústica, es considera la documentació insuficient, per la qual cosa és recomanable completar-la.  
Amb data 17 de març de 2008 es requereix a l'interessat per mitjà d'un ofici la documentació sol·licitada pel Servei de Protecció de l'Ambient Atmosfèric.  
Tretze. Amb data 14 d'abril de 2008, l'empresa presenta documentació complementària sobre contaminació acústica que va ser requerida el dia 17 de març de 2008 i es remet al Servei de Protecció de l'Ambient Atmosfèric per a la seua avaluació.   
Catorze. Amb data 6 de maig de 2008 es rep un informe del Servei de Protecció de l'Ambient Atmosfèric, en el qual indica que després de l'avaluació i valoració, des del punt de vista de la contaminació acústica, es considera la documentació insuficient, per la qual cosa és recomanable completar-la.  
Amb data 13 de maig de 2008 es requereix a l'interessat per mitjà d'ofici la documentació sol·licitada pel Servei de Protecció de l'Ambient Atmosfèric.  
Quinze. Amb data 30 de maig de 2008, la Secció de Qualitat Ambiental dels Serveis Territorials d'Alacant emet un informe final favorable sobre contaminació atmosfèrica amb condicions.  
Setze. Amb dates 2 de juny, 4 de juny, 25 de juny i 14 de juliol de 2008, l'empresa presenta documentació complementària sobre contaminació acústica que va ser requerida el dia 13 de maig de 2008, la qual es remet al Servei de Protecció de l'Ambient Atmosfèric per a la seua avaluació.  
Després d'analitzar la documentació presentada amb data 14 de juliol, s'observa que en l'actualitat l'empresa no presenta activitat dins de l'horari nocturn.  
Dèsset. Amb data 9 de juliol de 2008 es rep l'informe final favorable del Servei d'Impacte Ambiental, en el qual manifesta que el Projecte d'instal·lació de planta de cogeneració (a fueloil) al municipi de Crevillent, promogut per Cogeneración Crevillentina, AIE, va ser sotmés al procediment d'avaluació d'impacte ambiental amb l'expedient 452/97-AIA i va concloure amb la declaració d'impacte ambiental, amb condicions, de data 2 de juliol de 1998, emesa pel director general per al Desenvolupament Sostenible. Així mateix, indica que encara que l'esmentada planta de cogeneració es considera ja avaluada d'acord amb la Llei 2/1989, de 3 de març, de la Generalitat Valenciana, haurà d'anar adaptant-se, amb les millors tecnologies possibles, per a complir la legislació sectorial vigent que se li aplique.  
Divuit. Amb data 22 de juliol de 2008, es rep del Servei de Residus Industrials l'informe final favorable amb condicions.   
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, les activitats que apareixen en l'annex II de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.1 Instal·lacions de combustió amb una potència tèrmica nominal superior a 20 MW incloses en l'àmbit d'aplicació de la Llei 1/2005, de 9 de març, per la qual es regula el règim de comerç de drets d'emissió de gasos d'efecte hivernacle de l'annex II de la Llei 2/2006.   
Segon. A la Comunitat Valenciana, d'acord amb l'article 3.h de la Llei 16/2002, d'1 de juliol, de prevenció i control integrat de la contaminació, i el Decret 131/2007, de 27 de juliol, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, l'òrgan competent per a resoldre l'autorització ambiental integrada és la Conselleria de Medi Ambient, Aigua, Urbanisme i Habitatge, i correspon a la Direcció General per al Canvi Climàtic exercir les competències que li corresponguen en matèria de prevenció i control integrats de la contaminació.  
Tercer. D'acord amb l'article 15 de la Llei 2/2006, de prevenció de la contaminació i qualitat ambiental, de 5 de maig, correspon a la Comissió Territorial d'Anàlisi Ambiental Integrada, adscrita a la Conselleria de Medi Ambient, Aigua, Urbanisme i Habitatge a través de les direccions territorials, l'avaluació ambiental dels projectes i l'elaboració de la proposta de resolució dels expedients de l'annex II de l'esmentada llei.  
Quart. D'acord amb l'article 24 de la Llei 2/2006, l'òrgan competent per a la tramitació i resolució del procediment d'autorització ambiental integrada, quan es tracte d'instal·lacions en què s'exercisquen activitats de l'annex II, és la Direcció Territorial de la Conselleria competent en el medi ambient, en l'àmbit territorial de la qual s'haja d'ubicar la instal·lació o activitat.  
Cinqué. La tramitació de l'expedient s'ha realitzat segons el que preveuen el títol I de la Llei 2/2006 i el títol II del Decret 127/2006.  
Vist el que antecedeix i vista la proposta de resolució, aprovada per la Comissió Territorial d'Anàlisi Ambiental Integrada, en la seua reunió de 29 de juliol de 2008, fent ús de les atribucions que em confereix la normativa esmentada, resolc:  
Primer. Concedir l'autorització ambiental integrada per a l'activitat de producció d'energia termoelèctrica per mitjà de motor de cogeneració alimentat amb fueloil i gasoil a la mercantil Cogeneración Crevillentina, AIE, amb emplaçament al carrer Costera de les Pedres, s/n, de Crevillent, sempre que es complisquen les condicions definides en l'annex I i l'activitat s'exercisca únicament en horari diürn.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 59 de la Llei 2/2006, de 5 de maig.  
La renovació haurà de sol·licitar-se amb una antelació mínima de vuit mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. L'autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la con  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
taminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 2/2006, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental i altres normatives sectorials que se li apliquen.  
Contra aquesta resolució, que no posa fi a la via administrativa, es podrà presentar recurs d'alçada d'acord amb el que disposa l'article 37 del Decret 127/2006, davant del director general per al Canvi Climàtic de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Alacant, 30 de juliol de 2008.- El director Territorial de Medi Ambient, Aigua, Urbanisme i Habitatge: Ramón Rizo Aldeguer.  
Annex I. Condicions de la Resolució  
Primera. Condicions particulars  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió, segons queden descrits en el projecte:  
Els valors límit d'emissió per als focus canalitzats descrits i la periodicitat de controls per una entitat col·laboradora en matèria de qualitat ambiental (ECMQA) seran els següents:  
Focus 1: Extracció caldera de cogeneració  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Mesurat en condicions normals de P i t (1 atm i 0º C) i amb un percentatge de referència de O2 del 15%.  
Valors Límit d'Emissió, (VLE) segons el Decret 127/2006, de 15 de setembre, del Consell pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental i el Decret 833/1975, que desplega la Llei de protecció de l'ambient atmosfèric de 22 de desembre de 1972.  
1.2. Condicions de presa de mostres i expressió de resultats  
a) Punts de presa de mostra: el focus canalitzat haurà de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució del focus emissor a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial, sinó que es recomana que aquesta siga tal que, a una distància equivalent a deu vegades l'alçària del punt d'abocament del focus, no existisquen altres estructures d'alçària superior a la del mateix focus menys dos metres que produïsquen un apantallament que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen, i han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K) per als gasos de combustió en base seca i un contingut del 15% de O2.  
S'hauran de vigilar tots els possibles focus d'emissions difuses a fi de que no s'originen fugues.  
1.3. Llibre registre  
La instal·lació, segons l'article 33 de l'Ordre de 18 d'octubre de 1976, sobre prevenció i control de la contaminació atmosfèrica d'origen industrial, haurà de disposar d'un llibre de registre adaptat al model de l'annex IV de l'esmentada ordre, foliat i segellat per la Conselleria de Medi Ambient, Aigua, Urbanisme i Habitatge, en el qual es farà constar, de forma clara i concreta, els resultats dels mesuraments i les anàlisis de contaminants. Així mateix, es reflectiran, si escau, els balanços estequiomètrics periòdics de sofre, halògens i altres elements químics específicament determinats en cada cas i s'anotaran les dates i hores de neteja i revisió periòdica de les instal·lacions de depuració, parades per avaria, comprovacions i incidències de qualsevol tipus.  
Si per raó del funcionament de les instal·lacions resulten emissions a l'atmosfera no previstes inicialment, es comunicarà a la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, i s'inclouran en l'anàlisi d'emissions i s'adoptaran les mesures correctives oportunes per a la seua minimització.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
Respecte a això, l'activitat no transmetrà nivells sonors de recepció en funció de l'ús dominant de la zona, superiors als indicats en l'annex II de la Llei 7/2002.   
En concret, per a les zones d'ús industrial s'han de complir els límits sonors externs indicats a continuació:  
Diürn Nocturn  
70 dB(A) 60 dB(A)  
Basant-se en l'informe de l'ECMCA SGS Tecnos, SA, es condiciona al fet que l'activitat funcione únicament en horari diürn. No podrà funcionar en cap cas en horari nocturn amb aquesta autorització ambiental integrada.   
Es concedeix un termini de tres mesos, a partir de la concessió de l'autorització ambiental integrada, per a la presentació davant de la Direcció General per al Canvi Climàtic d'una auditoria acústica que acredite el compliment dels valors límit indicats, després de l'execució de les mesures correctores descrites en el projecte.   
L'auditoria es realitzarà en l'entorn immediat de la parcel·la de l'activitat, per una entitat col·laboradora en matèria de qualitat ambiental per al camp de la contaminació acústica, d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre.   
Així mateix, d'acord amb l'article 37 de la Llei 7/2002, cada cinc anys es realitzarà una auditoria acústica per ECMCA a fi de verificar que es continuen complint els límits referits i que no se superen els nivells sonors en els punts on se situa el receptor més pròxim, és a dir, al perímetre de la instal·lació.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
S'actuarà segons allò especificat en el projecte, de manera que els abocaments de la mercantil es conduiran a la depuradora de Lanatin, la qual compleix les condicions legals i tècniques corresponents, i existeix entre ambdues un contracte d'acceptació dels esmentats abocaments.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Les aigües pluvials procedents de les cobertes de les naus i de les zones de trànsit de vehicles es recolliran i conduiran a la xarxa municipal de pluvials.  
3.1. Control  
- El titular de l'activitat està obligat a portar l'adequat manteniment de les canonades de connexió amb la depuradora de Lanatin, de manera que quede assegurada la seua impermeabilitat i estanquitat al llarg del temps.  
- Es recorda que, d'acord amb l'article 100 del Text refós de la llei d'aigües (Reial decret legislatiu 1/2001, de 20 de juliol), "queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa" i s'incoarà, si s'escau, expedient sancionador per infracció tipificada en la lletra f) de l'article 116.3 de l'esmentada llei.  
- Les instal·lacions es mantindran netes, lliures de qualsevol tipus de residus, en particular de restes de greixos i olis, i sense apilaments a la intempèrie de manera que no es puga produir la contaminació de les aigües pluvials, les quals es recolliran i s'eliminaran per sistemes que asseguren la no-alteració de les seues característiques qualitatives i la innocuïtat del seu abocament al domini públic hidràulic, si s'escau.  
4. Protecció del sòl i de les aigües subterrànies  
L'activitat de producció d'energia termoelèctrica per mitjà d'un motor de cogeneració alimentat amb fueloil i gasoil es troba inclosa en l'annex I del Reial decret 9/2005. Per tant, se li atorga un termini de tres mesos, a partir de la concessió de l'autorització ambiental integrada, per a la presentació de l'informe de situació, amb l'abast i contingut mínim que es recull en l'annex II de l'esmentat reial decret.  
Així mateix, el titular de l'activitat està obligat al que disposa el punt 5 de l'article 3 del Reial decret 9/2005, en el cas que a l'emplaçament s'establisca una activitat diferent de l'actual o canvie l'ús del sòl, i també al que conté l'article 8 del mateix reial decret, referit a la publicitat registral.  
No es realitzarà cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus  
L'activitat, inscrita en el Registre de Productors de Residus de la Comunitat Valenciana amb el numero 376/P/RTP/CV, està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1998, de 20 de juliol, sobre el Reglament per a l'execució de la Llei 20/1986, modificat pel Reial Decret 952/1997.  
5.1. Producció de residus  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
S'autoritza l'empresa Cogeneración Crevillentina, AIE per a la producció dels residus següents, sempre que la seua capacitat de generació anual siga de l'entorn de la magnitud que a continuació es detalla:  
El centre productor està inscrit en el Registre de Productors de Residus Perillosos de la Comunitat Valenciana.   
Els residus perillosos i els no perillosos es lliuraran a un gestor autoritzat per a aquesta activitat, tal com consta en el projecte. A aquest efecte, l'empresa haurà de presentar els documents d'acceptació de tots els residus produïts, perillosos i no perillosos, emesos per un gestor autoritzat. Aquests documents han de ser originals o còpies compulsades, han d'estar segellats pel gestor i han d'estar vigents.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria i haurà de reduir al mínim possible la dispersió de zones d'emmagatzemament de residus perillosos dins de l'empresa.  
Per a l'emmagatzemament de residus líquids o que, pel seu alt contingut líquid puguen generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò que exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el Reglament per al desenvolupament de la Llei 11/1997, d'envasos i residus d'envasos, no queden derogats per la Llei 2/2006, de 5 de maig, de prevenció de la contaminació i qualitat ambiental, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents a les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
1. Causes de l'incident  
2. Hora en què es va produir i la seua duració   
3. Característiques de l'emissió o abocament   
4. Mesures correctores adoptades   
5. Hora i forma en què es va comunicar el succés   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14545:2004.  
Així mateix, quan es determine el cessament de l'activitat, es desmantellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Condicions de la declaració d'impacte ambiental  
La declaració d'impacte ambiental de data 2 de juliol de 1998 estima acceptable, només a l'efecte ambiental, el projecte d'instal·lació d'una planta de cogeneració de fueloil (amb un grup generador de 9.293 kW), promogut per Cogeneración Crevillentina, AIE, per a la fabrica tèxtil de l'empresa Lanatin, SAL, ubicada en sòl industrial, C/ Costera de les Pedres s/n de Crevillent (Alacant), en els termes que estableix l'estudi d'impacte ambiental, la seua ampliació i sempre que es complisca la condició següent:  
- En el Programa de vigilància ambiental elaborat s'inclourà en l'autocontrol semestral de les emissions la presa de mostres per a determinar els nivells i la composició dels gasos que han tingut un aprofitament energètic i dels que no n'han tingut, com també per a adoptar les mesures correctores que siguen necessàries en funció de les dades obtingudes, i seran remesos a la Direcció General per al Canvi Climàtic els resultats obtinguts i el dictamen de l'ECMQA relatiu a la suficiència de les mesures correctores de la contaminació previstes.  
8. Altres condicions  
L'activitat, d'acord amb els paràmetres definits en l'annex II del Decret 54/1990, de 26 de març, del Consell de la Generalitat Valenciana, pel qual s'aprova el Nomenclàtor d'activitats molestes, insalubres, nocives i perilloses, es qualifica com a molesta grau alt, nociva grau mitjà, insalubre grau mitjà i perillosa grau alt.  
1- Haurà d'adequar la torre de refrigeració com també les seues instal·lacions annexes (depòsits intermedis, etc.) al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi com també a allò indicat en el Decret 173/2000, de 5 de desembre, del Govern Valencià pel qual s'estableixen les condicions higienicosanitàries que han de complir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi. Tot això, sobretot en allò que fa relació a:  
- Disposar dels sistemes indicats en els articles 6 i 7.2 de l'esmentat reial decret, com també dels sistemes indicats en l'article 7 del Decret 173/2000, de 5 de desembre.  
- Disposar del programa de manteniment higienicosanitari indicat en l'article 8 de l'esmentat reial decret, el qual recollirà totes les operacions indicades en aquest article com també en l'annex 4 de l'esmentat reial decret.   
- Anotar totes les operacions de manteniment en el pertinent registre de manteniment, d'acord amb el que disposa l'article 5 de l'esmenmtat reial decret.   
- Ajustar els mètodes de tractament de la instal·lació (productes, personal capacitat, etc.) a al que indica l'article 13 de l'esmentat reial decret.  
- S'haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desplegament de l'esmentada llei.  
- La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
- S'han de complir totes les disposicions aplicables per a garantir la seguretat, la salut de les persones i el medi ambient.  
Annex II. Característiques del projecte  
L'activitat exercida per la mercantil Cogeneración Crevillentina, AIE al C/ Costera de les Pedres, s/n, del terme municipal de Crevillent, és la producció d'energia termoelèctrica (instal·lació de cogeneració) per mitjà dels elements següents:  
- Grup generador fueloil / gasoil, marca Bazán, model 40/45 16V, de 9.680 kW de potència mecànica i 9.293 kW de potència elèctrica en borns de l'alternador.  
- Caldera de recuperació de calor dels gasos d'escapament per a generació de 4.645 kg/h de vapor a 10 bar.  
- Intercanviadors oli/aigua per a aprofitament de la calor del circuit d'aigua de refrigeració del motor. La calor recuperada s'utilitza per a augmentar la temperatura de l'aigua d'alimentació a la mateixa caldera i alimentar la xarxa d'aigua calenta de la fàbrica a la qual subministra l'energia tèrmica.  
- Autogenerador que s'interconnecta amb la xarxa de distribució elèctrica d'Iberdrola.  
L'energia tèrmica generada s'empra per a subministrar d'aigua calenta i vapor a la fàbrica que la mercantil Lanatin, SAL posseeix al terme municipal de Crevillent.  
L'energia elèctrica generada s'empra per al consum necessari de la fàbrica de Lanatin, SAL, i aporta els excedents de l'electricitat generada a la companyia elèctrica.   
Les dades energètiques anuals de la instal·lació de cogeneració són els següents:  
  
El tipus de combustible usat és fueloil número 1 i gasoil.  
La combustió de fueloil en el grup generador genera gasos de fuga amb distintes concentracions de compostos contaminants (òxids de nitrogen, monòxid de carboni, diòxid de sofre, hidrocarburs no cremats i partícules sòlides). Aquests gasos passen directament per una caldera de recuperació de la calor dels gasos d'escapament i després s'emeten directament a l'atmosfera per la xemeneia disposada per a aquesta finalitat.